पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। जिला परिषद की प्रशासन एवं स्थापना स्थाई समिति की बैठक इस तेज गर्मी और उमस के बीच अंधेरे में आहूत की गई। एक घंटे से अधिक अंधेरे में चली इस बैठक में पसीने से तर सदस्यों ने मोमबत्ती की रोशनी में प्रारंभिक जिला शिक्षा अधिकारी को बैठक से नदारद रहने पर कारण बताओ नोटिस देने, सीईओ के निजी सहायक से एमपी एमएलए लैंड का चार्ज लेकर किसी अन्य कर्मचारी को सौंपने सहित तीन प्रस्ताव सर्व सम्मति से पारित किए गए।
जिला परिषद की प्रशासन एवं स्थापना स्थाई समिति की बुधवार दोपहर 12.30 बजे आयोजित बैठक निर्धारित समय से 15 मिनट बाद जैसे ही शुरू हुई बिजली गुल हो गई। जिला प्रमुख दुर्गा देवी बलाई की अध्यक्षता में आयोजित उनके कक्ष में मौजूद सदस्यों ने अंधेरा होने का कारण पूछा तो कार्यालय के बिजली के मीटर से धुआं निकलने के बाद बिजली बंद होना बताया गया। इस पर मोमबत्ती की व्यवस्था की गई तथा बंद कमरे में होने वाली यह बैठक जिला प्रमुख के कक्ष का दरवाजा खोल कर की गई। एक घंटे से अधिक चली य बैठक अंधेरे में ही चली, बैठक खतम होने के आधा घंटे बाद बिजली दुरूस्त हुई। इससे पहले बिजली दुरूस्त कराने के लिए जिला परिषद का पूरा स्टाफ मशक्कत करता रहा।
प्रमुख ने पूछा कितने ग्राम सेवकों के खिलाफ कार्रवाई हुई : जिला प्रमुख दुर्गादेवी बलाई ने सदस्यों की मांग पर उपस्थित अधिकारियों को अगली बैठक में कितने ग्राम सेवकों के खिलाफ 16 व 17 सीसीए के तहत कार्रवाई की गई है। कितनों की वेतन वृद्धि रोकी गई है,कितनों के खिलाफ विभागीय कार्रवाईअमल में लाई गई है,सदन के पटल पर रखी जाए।
अंधेरे में रोशनी में ये हुए निर्णय
--उप प्रमुख हीरालाल मुंडेल ने कहा कि सीईओ के पीए से एमपी/एमएलए लैंड के कार्यों का चार्ज लेकर किसी अन्य कर्मचारी को दिया जाए। उनके खिलाफ शिकायतें आ रही है। इस प्रस्ताव को सदस्यों ने सर्व सम्मति से पारित किया।
-प्रारंभिक जिला शिक्षा अधिकारी बद्री नारायण दायमा बैठक में बिना सूचना एवं अनुमति के अनुपस्थित होने पर कारण बताओं नोटिस दिया जाए। सदस्यों ने सर्व सम्मति जताई ।
-ग्राम पंचायत खुडियाला द्वारा जारी तीन पट्टे तहसीलदार की जांच व नियमों में सही पाए जाने पर उनका अनुमोदन किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn